CELEX: 32020R2207
Language: sl
Date: 2020-12-22 00:00:00
Title: Izvedbena uredba Komisije (EU) 2020/2207 z dne 22. decembra 2020 o spremembi Priloge I k Uredbi (EU) št. 605/2010 glede vnosov za Združeno kraljestvo in kronska odvisna ozemlja na seznam tretjih držav ali delov tretjih držav, iz katerih je dovoljen vnos surovega mleka, mlečnih proizvodov, kolostruma in proizvodov na osnovi kolostruma, namenjenih za prehrano ljudi, v Evropsko unijo (Besedilo velja za EGP)

28.12.2020   
               
               
                  SL
               
               
                  Uradni list Evropske unije
               
               
                  L 438/18
               
            
         IZVEDBENA UREDBA KOMISIJE (EU) 2020/2207
         z dne 22. decembra 2020
         o spremembi Priloge I k Uredbi (EU) št. 605/2010 glede vnosov za Združeno kraljestvo in kronska odvisna ozemlja na seznam tretjih držav ali delov tretjih držav, iz katerih je dovoljen vnos surovega mleka, mlečnih proizvodov, kolostruma in proizvodov na osnovi kolostruma, namenjenih za prehrano ljudi, v Evropsko unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka točke (1) in točke (4) člena 8 ter člena 9(4) Direktive.
         ob upoštevanju naslednjega:
         
                     (1)
                  
                  
                     Uredba Komisije (EU) št. 605/2010 (2) določa javnozdravstvene pogoje, pogoje zdravstvenega varstva živali in zahteve za izdajanje spričeval za vnos pošiljk surovega mleka, mlečnih proizvodov, kolostruma in proizvodov na osnovi kolostruma, namenjenih za prehrano ljudi, v Unijo ter seznam tretjih držav ali delov tretjih držav, iz katerih je dovoljen vnos takih pošiljk v Unijo. Konkretno, Priloga I k Uredbi Komisije (EU) št. 605/2010 navaja tretje države ali dele tretjih držav, iz katerih je dovoljen vnos pošiljk surovega mleka, mlečnih proizvodov, kolostruma in proizvodov na osnovi kolostruma, namenjenih za prehrano ljudi, v Unijo.
                  
               
                     (2)
                  
                  
                     Združeno kraljestvo je zagotovilo potrebna jamstva, zahtevana v Uredbi (EU) št. 605/2010, da bi se Združeno kraljestvo in kronska odvisna ozemlja Guernsey, Otok Man in Jersey uvrstila na seznam v Prilogi I k navedeni uredbi po koncu prehodnega obdobja iz Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu.
                  
               
                     (3)
                  
                  
                     Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo in kronska odvisna ozemlja vključiti v Prilogo I k Uredbi (EU) št. 605/2010.
                  
               
                     (4)
                  
                  
                     Prilogo I k Uredbi (EU) št. 605/2010 bi bilo zato treba ustrezno spremeniti.
                  
               
                     (5)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta uredba morala uporabljati od 1. januarja 2021.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga I k Uredbi (EU) št. 605/2010 se spremeni v skladu z besedilom iz Priloge k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
            Uporablja se od 1. januarja 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 22. decembra 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 18, 23.1.2003, str. 11.
         
            (2)  Uredba Komisije (EU) št. 605/2010 z dne 2. julija 2010 o pogojih zdravstvenega varstva živali, javnozdravstvenih pogojih in veterinarskih spričevalih za vnos surovega mleka in mlečnih proizvodov, namenjenih za prehrano ljudi, v Evropsko unijo (UL L 175, 10.7.2010, str. 1).
      
      
         
            PRILOGA
            Priloga I k Uredbi (EU) št. 605/2010 se spremeni:
            
                        (1)
                     
                     
                        za vnosom za Etiopijo se vstavita naslednja vnosa za Združeno kraljestvo in Guernsey:
                        
                                    „GB
                                 
                                 
                                    Združeno kraljestvo  (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Guernsey
                                 
                                 
                                    +
                                 
                                 
                                    +
                                 
                                 
                                    +
                                 
                              
                  
                        (2)
                     
                     
                        za vnosom za Izrael se vstavi naslednji vnos za Otok Man:
                        
                                    „IM
                                 
                                 
                                    Otok Man
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
                        (3)
                     
                     
                        za vnosom za Islandijo se vstavi naslednji vnos za Jersey:
                        
                                    „JE
                                 
                                 
                                    Jersey
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
               (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na Združeno kraljestvo ne vključujejo Severne Irske.“